钦定古今图书集成/理学汇编/文学典/第076卷 > 刘泾〈郑少微〉
## 钦定古今图书集成/理学汇编/文学典/第076卷 > 刘泾〈郑少微〉

按《宋史文苑传》，“泾字巨济，简州杨安人。举进士，王安
石荐其才，召见，除经义所检讨。久之，为太学博士，罢
知咸阳县，常州教授，通判莫州成都府，除国子监丞，
知处、虢、真、坊四州。元符末，上书召对，除职方郎中，卒
年五十八。泾为文务奇怪语，好进取，多为人排斥，屡
踬不伸。同时有郑少微者，字明举，成都人也，与泾俱”
以文知名，而仕不偶。

按《四川总志》：“少微，华阳人，字明举，少孤力学，元祐进
士时，苏轼知贡举，得少微、郫杨天惠、三嵎李新，时人
号为‘三儁。宣和间，上书论时政，坐废。贫无田宅，寓居
金绳院，十五年不屈。其志学益进，古文益工。后徙居
临邛，自号木雁居士，官至朝请郎，有集行于世’。”